Artaban IV
Artaban IV foguèt lo darrièr emperaire part que regnèt de 216 a 224. Succediguèt a son fraire Vologés VI.

Règne  
En 213, Artaban decidiguèt de contestar lo poder de son fraire Vologés VI. Paréis aver pres lo contraròtle de la màger part de l'empèri en   216. Pasmens, de monedas al nom de Vologés foguèron produchas dusqua 221 o 222. 

Artaban deguèt afrontar Caracalla que marchèt sus l'empèri part. En 217, Caracalla foguèt assassinar per lo cap de sa garda, Macrin. Aquest ofriguèt la patz a Artaban que respondèt amb fòrça exigéncias. La guèrra èra pus mai d'evitar e una batalha de tres jorns se debanèt a Nisibe, que foguèt una victòria parta. En 218, Macrin foguèt assassinat.

Lo dangièr roman èra alunhat, mas lèu  una menaça novèla apareguèt. Un vassal de Persida, Ardashir, comencèt una revòlta que menèt a la batalha d'Hormizdagan ont, lo 28 d'abril de 224, lo darrièr rei part moriguèt. Ardashir fondèt un novèl estat, l'Empèri sassanid. Los parts dispareguèron de l'istòria, e los pèrsas tornèron dirigir lo mond iranian, cinc sègles après la casuda de l'Empèri Aquemenida.

Referéncias

Fonts 
  K. Schippmann, 1988, Artabanus, Encyclopaedia Iranica, Vol. II, Fasc. 6, pp. 647-650, available online at  (accessed on 6 May 2020). 
  M. L. Chaumont, K. Schippmann, 1988, Balāš, Encyclopaedia Iranica, III/6, pp. 574-580, available online at  (accessed on 6 May 2020).
  Mehrdad Kia, 2016, The Persian Empire: A Historical Encyclopedia, Santa Barbara, ABC-CLIO.
  Collectiu, 1998, Der Grosse Ploetz. Die Daten-Enzyklopädie der Weltgeschichte, Komet.

Empèri Part
Sobeiran part
Cap d'estat dau sègle III
Decès en 224